CELEX: 22008D0093(01)
Language: da
Date: 2008-07-04 00:00:00
Title: Afgørelse truffet af Det Blandede EØS-udvalg nr. 93/2008 af 4. juli 2008 om ændring af protokol 31 til EØS-aftalen om samarbejde på særlige områder ud over de fire friheder

23.10.2008   
            
            
               DA
            
            
               Den Europæiske Unions Tidende
            
            
               L 280/34
            
         
      AFGØRELSE TRUFFET AF DET BLANDEDE EØS-UDVALG
   
   
      Nr. 93/2008
   af 4. juli 2008
   om ændring af protokol 31 til EØS-aftalen om samarbejde på særlige områder ud over de fire friheder
   DET BLANDEDE EØS-UDVALG HAR —
   under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt »aftalen«, særlig artikel 86 og 98, og
   ud fra følgende betragtninger:
   
               (1)
            
            
               Protokol 31 til aftalen blev ændret ved afgørelse truffet af Det Blandede EØS-udvalg nr. 63/2007 af 15. juni 2007 (1).
            
         
               (2)
            
            
               Det er hensigtsmæssigt at udvide de kontraherende parters samarbejde til at omfatte Europa-Parlamentets og Rådets forordning (EF) nr. 294/2008 af 11. marts 2008 om oprettelse af Det Europæiske Institut for Innovation og Teknologi (2).
            
         
               (3)
            
            
               Protokol 31 til aftalen bør derfor ændres for at gøre det muligt at gennemføre dette udvidede samarbejde —
            
         TRUFFET FØLGENDE AFGØRELSE:
   Artikel 1
   Følgende indsættes efter stk. 10 i artikel 1 i protokol 31 til aftalen:
   
      
                  »11.
               
               
                  
                              a)
                           
                           
                              EFTA-staterne deltager fuldt ud i Det Europæiske Institut for Innovation og Teknologi, i det følgende benævnt »instituttet«, der er oprettet ved følgende EF-retsakt:
                              
                                          —
                                       
                                       
                                          
                                             32008 R 0294: Europa-Parlamentets og Rådets forordning (EF) nr. 294/2008 af 11. marts 2008 om oprettelse af Det Europæiske Institut for Innovation og Teknologi (EUT L 97 af 9.4.2008, s. 1).
                                       
                                    
                        
                              b)
                           
                           
                              EFTA-staterne bidrager finansielt til de aktiviteter, der er nævnt i litra a), i overensstemmelse med artikel 82, stk. 1, litra a), i protokol 32 til aftalen.
                           
                        
                              c)
                           
                           
                              EFTA-staterne anvender på instituttet og dettes personale protokollen vedrørende De Europæiske Fællesskabers privilegier og immuniteter.
                           
                        
                              d)
                           
                           
                              Uanset artikel 12, stk. 2, litra a), i ansættelsesvilkårene for de øvrige ansatte i De Europæiske Fællesskaber kan statsborgere fra EFTA-staterne, der råder over deres fulde borgerlige rettigheder, ansættes på kontrakt af instituttets direktør.
                           
                        
                              e)
                           
                           
                              I henhold til artikel 79, stk. 3, i aftalen finder aftalens del VII (Institutionelle bestemmelser) anvendelse på dette stykke.
                           
                        
                              f)
                           
                           
                              Europa-Parlamentets og Rådets forordning (EF) nr. 1049/2001 af 30. maj 2001 om aktindsigt i Europa-Parlamentets, Rådets og Kommissionens dokumenter anvendes i forbindelse med denne forordning ligeledes på alle instituttets dokumenter vedrørende EFTA-staterne.«
                           
                        
            
   Artikel 2
   Denne afgørelse træder i kraft dagen efter den seneste meddelelse til Det Blandede EØS-udvalg i henhold til aftalens artikel 103, stk. 1 (3).
   Artikel 3
   Denne afgørelse offentliggøres i Den Europæiske Unions Tidendes EØS-afsnit og EØS-tillæg.
   
      Udfærdiget i Bruxelles, den 4. juli 2008.
      
         
            På vegne af Det Blandede EØS-udvalg
         
         S.D. Prinz Nikolaus von LIECHTENSTEIN
         
         
            Formand
         
      
   
   
      (1)  EUT L 304 af 22.11.2007, s. 43.
   
      (2)  EUT L 97 af 9.4.2008, s. 1.
   
      (3)  Ingen forfatningsmæssige krav angivet.